

## LIEPĀJAS PILSĒTAS DOME

## **Liepājas pirmsskolas izglītības iestāde “Liepiņa”**

Reģ. Nr. 3001901813

Bāriņu ielā 35A, Liepājā, LV-3401, tālrunis 63426064, e pasts liepina@liepaja.edu.lv

**APSTIPRINĀTS**

ar Liepājas pirmsskolas izglītības

iestādes “Liepiņa” vadītājas A.Verbeles

2018.gada 29.janvāra rīkojumu Nr.12

**IZGLĪTOJAMO SŪDZĪBU IESNIEGŠANAS UN IZSKATĪŠANAS KĀRTĪBA**

Liepājā

*Izstrādāta saskaņā ar*

*Bērnu tiesību aizsardzības*

 *likuma 70. panta otro daļu*

1. **Vispārīgie jautājumi**

1.1. Liepājas pirmsskolas izglītības iestādes „Liepiņa” (turpmāk – iestāde) “Izglītojamo sūdzību iesniegšanas un izskatīšanas kārtība” (turpmāk – kārtība)nosaka kārtību, kā izglītojamais var iesniegt sūdzību, saņemt palīdzību un atbalstu pie izglītības iestādes vadītāja (turpmāk – vadītājs).

1.2. Kārtības mērķis ir izglītojamā interešu aizskāruma vai apdraudējuma identificēšana un tā novēršana.

1.3. Darbā ar izglītojamā interešu aizskāruma vai apdraudējuma novēršanu tiek ievērota konfidencialitāte. Informācija, ko par izglītojamo ieguvis pedagogs vai cits darbinieks un, kas jebkādā veidā varētu kaitēt izglītojamam, ir ierobežotas pieejamības.

1.4. Ar jēdzienu “vecāki” saprotami arī citi bērna likumiskie pārstāvji.

**2. Sūdzību iesniegšana un izskatīšana**

2.1. Ja notikusi prettiesiska darbība pret izglītojamo no pedagoga vai cita darbinieka puses, izglītojamais mutiski informē savus vecākus, pedagogu vai citu darbinieku, kuram uzticas.

2.2. Pedagoga vai cita darbinieka rīcība:

2.2.1. informē vadītāju;

2.2.2. sniedz tūlītēju atbalstu un palīdzību izglītojamam;

2.2.3. informē vecākus, nodrošinot, lai informēšana neapdraud izglītojamā intereses.

2.3. Vadītājs nodrošina izglītojamā drošību, ne vēlāk kā tajā pašā dienā ziņojot bērna tiesību aizsardzības institūcijai par jebkādu vardarbību un noziedzīgu nodarījumu vai administratīvu pārkāpumu pret izglītojamo, par viņa tiesību pārkāpumu vai citādu apdraudējumu.

2.4. Ja vecāki pedagoga vai cita darbinieka rīcību novērtējuši kā nepedagoģisku vai vardarbīgu, viņiem ir tiesības vērsties pēc palīdzības pie vadītāja.

2.5. Vadītājs pieprasa rakstisku paskaidrojumu no pedagoga vai cita darbinieka un veic pārrunas ar pedagogu vai citu darbinieku, kurš ir iesaistīts konfliktsituācijā. Pārrunas var notikt izglītojamā vecāku klātbūtnē un tiek protokolētas.

2.6. Ja vecāki ar pedagogu un/vai darbinieku konfliktsituāciju nevar atrisināt, izglītojamā vecāki raksta sūdzību par notikušo vadītājam situācijas detalizētai izvērtēšanai.

2.7. Sūdzība tiek izskatīta tiklīdz tas iespējams, rīkojoties atbilstoši Bērnu tiesību aizsardzības likumam, lai bērnu tiesības un likumīgās intereses netiktu aizskartas. Par rezultātu vadītājs rakstiski informē izglītojamā vecākus.

2.8. Ja netiek konstatēta pedagoga vai cita darbinieka prettiesiska rīcība, vadītājs sagatavo motivētu darbinieka darbības novērtējumu.

2.9. Pēc notikuma izvērtēšanas vadītājam ir tiesības pedagogam vai citam darbiniekam izteikt disciplinārsodu vai atstādināt darbinieku no darba.

2.10. Pēc sūdzības izskatīšanas iestādē izglītojamā vecākiem ir tiesības vērsties pie izglītības iestādes dibinātāja vai jebkurā citā institūcijā, kas noteikta Bērnu tiesību aizsardzības likumā.

2.11. Anonīmas sūdzības ievietojamas pasta kastītē pie iestādes ārdurvīm. Tās izskata vadītājs.

**3. Noslēguma jautājumi**

3.1. Kārtība tiek izklāstīta izglītojamiem saprotamā veidā atbilstoši viņu vecumposmam par ko pedagogs izdara ierakstu “Pirmsskolas izglītības skolotājas dienasgrāmatā”.

3.2. Kārtība ir pieejama vecākiem. Ar to var iepazīties katras grupas informatīvajā mapē, kā arī iestādes mājas lapā www.lpii-liepina.lv.